Αξιοσημείωτες είναι οι ιστορίες των Paddypower και mybet, δύο πολύ μεγάλων bookmakers του εξωτερικού. Η Paddypower, εκ των μεγαλυτέρων πρακτορείων στοιχήματος του Ηνωμένου Βασιλείου, αν και έχει εξασφαλίσει μια από τις 24 άδειες (και μάλιστα από τους πρώτους μήνες εφαρμογής του νομοσχεδίου του 2011), δεν έχει ενεργοποιήσει ποτέ το προϊόν της στα Ελληνικά. Μπορεί η σελίδα να είναι προσβάσιμη από την Ελλάδα αλλά όλο το περιεχόμενο είναι στα Αγγλικά καθώς και η εξυπηρέτηση πελατών. Η mybet από τη μεριά της, αν και λειτούργησε με νόμιμη άδεια επί σειρά ετών, δεν άντεξε στην πίεση των χρεών του μητρικού ομίλου στη Γερμανία και στα μέσα του 2018 κήρυξε πτώχευση, χάνοντας έτσι την άδεια της και στην Ελλάδα.